pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ฉลุย! 11 โรงงานไก่ไทยส่งออกไก่ไปซาอุฯ ได้แล้วทุกชิ้นส่วน สร้างรายได้เข้าประเทศต่อเนื่อง
วันอังคารที่ 18 ตุลาคม 2565
ฉลุย! 11 โรงงานไก่ไทยส่งออกไก่ไปซาอุฯ ได้แล้วทุกชิ้นส่วน สร้างรายได้เข้าประเทศต่อเนื่อง
.....
กระทรวงพาณิชย์ เผยข่าวดีหลังองค์การอาหารและยาซาอุดีอาระเบีย (SFDA) ได้แก้ไขข้อมูลบนเว็บไซต์ที่อนุญาตให้โรงงานไก่ไทย 11 โรงงาน สามารถส่งออกไก่สด ไก่แปรรูป ไก่ปรุงสุก เข้าประเทศซาอุดีอาระเบียได้อย่างครบถ้วน ทุกด่านทั่วประเทศ โดยมีผลตั้งแต่ 11 ต.ค. 65 เป็นต้นมา
.
นับเป็นอีกหนึ่งความสําเร็จของรัฐบาลในการเร่งแก้ปัญหาการส่งออกชิ้นส่วนไก่ไปซาอุฯ ซึ่งเป็นหนึ่งในตลาดส่งออกที่สําคัญของไทย ที่จะช่วยเพิ่มมูลค่าและทํารายได้เข้าประเทศให้มากขึ้น
.
และขณะนี้ไทยได้ยื่นรายชื่อโรงงานชําแหละเนื้อไก่อีก 27 โรงงานกับทาง SFDA เพื่อการตรวจโรงงานต่อไป เช่นเดียวเนื้อสัตว์ชนิดอื่นอย่างเนื้อวัว เนื้อแพะ ที่ในอนาคตจะมีโอกาสส่งออกได้มากขึ้น โดยอยู่ระหว่างการประสานงานจากทั้ง 2 ประเทศ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เตือน! ร้านธงฟ้า หากเอาเปรียบผู้บริโภค พบการกระทำผิด ต้องโทษทั้งจำและปรับ ปชช. แจ้ง – ร้องเรียนได้ที่ 1569
วันพุธที่ 7 กันยายน 2565
เตือน! ร้านธงฟ้า หากเอาเปรียบผู้บริโภค พบการกระทําผิด ต้องโทษทั้งจําและปรับ ปชช. แจ้ง – ร้องเรียนได้ที่ 1569
.....
ประเด็นร้านธงฟ้าราคาประหยัดพัฒนาเศรษฐกิจท้องถิ่น (ร้านธงฟ้า) บางแห่ง มีพฤติกรรมเอาเปรียบผู้บริโภคนั้น ปัจจุบัน กรมการค้าภายใน ก.พาณิชย์ ได้ติดตามตรวจสอบพบว่าร้านธงฟ้าที่ถูกร้องเรียน และถูกเพิกถอนสิทธิไปแล้ว 121 ราย
.
สําหรับพฤติกรรมที่เข้าข่ายเอาเปรียบผู้บริโภค :
• รับแลกวงเงินในบัตรสวัสดิการแห่งรัฐเป็นเงินสด
• คิดค่าบริการกับลูกค้าที่ชําระค่าสินค้าด้วยบัตรสวัสดิการแห่งรัฐ (หักหัวคิว)
• จําหน่ายสินค้าให้ “ผู้ใช้สิทธิคนละครึ่ง” ในราคาสูงกว่าลูกค้าที่ชําระด้วยเงินสด
• ไม่ปิดป้ายแสดงราคาจําหน่ายสินค้า
.
หากถูกตรวจสอบและพบว่ามีการกระทําผิด :
• ดําเนินคดี ตามมาตรา 29 มีโทษจําคุกไม่เกิน 7 ปี ปรับไม่เกิน 1.4 แสนบาท หรือทั้งจําทั้งปรับ
• กรณีไม่ปิดป้ายแสดงราคา จําหน่าย มีโทษปรับไม่เกิน 1 หมื่นบาท
• ถูกเพิกถอนสิทธิการเป็นร้านธงฟ้าราคาประหยัดพัฒนาเศรษฐกิจท้องถิ่น
• ถูกตัดสิทธิการรับชําระเงินจากบัตรสวัสดิการแห่งรัฐ
.
ประชาชนที่พบเห็น/ประสบปัญหาร้านค้ามีพฤติกรรม “เอาเปรียบผู้บริโภค” ร้องเรียนได้ที่ สายด่วนกรมการค้าภายใน 1569, สํานักงานพาณิชย์จังหวัดทั่วประเทศ หรือ [emailprotected]
.
อ่านเพิ่มเติม คลิกhttps://www.thaigov.go.th/news/contents/details/58872
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Cabinet approves extension of personal income tax exemption for community enterprises
วันอังคารที่ 25 ตุลาคม 2565
Cabinet approves extension of personal income tax exemption for community enterprises
Cabinet approves extension of personal income tax exemption for community enterprises
October 25, 2022, Deputy Government Spokesperson Ratchada Thanadirek disclosed that the cabinet, in its meeting today, approved in principle the draft Finance Ministerial Regulation issued under the Revenue Code Regarding Exemption from Revenue Taxes (No. ...), B.E. ... The draft Ministerial Regulation prescribes 3-year extension of personal income tax exemption for community enterprises (non-registered ordinary partnership and non-juristic body of persons only) whose annual income does not exceed 1.8 million Baht. This income tax exemption will take effect from January 1, 2023 to December 31, 2025. The aim is to alleviate tax burden of community enterprises registered with the Department of Agricultural Extension, enabling them to grow and expand into SMEs in the future.
According to the Deputy Government Spokesperson, the Government will not lose any additional revenue from putting in place this tax measure since community enterprises have been exempted of personal income tax since 2008. In 2021, 1,350 community enterprises were benefited from the tax measure. The total of 3.1 million Baht was exempted from the assessable income of 582.3 million Baht.
รัฐบาลไทย-ข่าวทำเนียบรัฐบาล-รพ.สังคม จ.หนองคาย นำร่องโครงการห้องปฏิบัติการ/รังสีวินิจฉัยแพทย์แผนไทย เขตสุขภาพที่ 8 ช่วยวินิจฉัย ติดตาม วางแผนรักษาได้แม่นยำ
วันศุกร์ที่ 4 พฤศจิกายน 2565
รพ.สังคม จ.หนองคาย นําร่องโครงการห้องปฏิบัติการ/รังสีวินิจฉัยแพทย์แผนไทย เขตสุขภาพที่ 8 ช่วยวินิจฉัย ติดตาม วางแผนรักษาได้แม่นยํา
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีรับมอบ อาคารผู้ป่วยใน วรลาโภอนุสรณ์ (หลวงปู่เหรียญ) รองรับผู้ป่วยไทย-ลาว พระสงฆ์อาพาธได้รับการดูแลอย่างเหมาะสม ประชาชนได้รับการดูแลใกล้บ้าน
รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีรับมอบ อาคารผู้ป่วยใน วรลาโภอนุสรณ์ (หลวงปู่เหรียญ) รองรับผู้ป่วยไทย-ลาว พระสงฆ์อาพาธได้รับการดูแลอย่างเหมาะสม ประชาชนได้รับการดูแลใกล้บ้าน พร้อมเปิดโครงการห้องปฏิบัติการและรังสีวินิจฉัยของแพทย์แผนไทย เขตสุขภาพที่ 8 ซึ่งนําร่องที่ รพ.สังคมช่วยให้แพทย์แผนไทยและแพทย์แผนจีน วินิจฉัย ติดตาม วางแผนรักษาได้แม่นยํา
วันนี้ (4 พฤศจิกายน 2565 ) ที่ โรงพยาบาลสังคม จังหวัดหนองคาย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีรับมอบอาคารผู้ป่วยใน วรลาโภอนุสรณ์ (หลวงปู่เหรียญ) โดยมีพระราชภาวนาวชิรากร สุนทรญาณวรกิจ ยติคณิสสร บวรสังฆารามคามวาสี (หลวงพ่ออินทร์ถวาย สันตุสสโก) เจ้าอาวาสวัดป่านาคําน้อย อ.นายูง จ.อุดรธานี เป็นประธานฝ่ายสงฆ์ และ นพ.ทวีศิลป์ วิษณุโยธิน รองปลัดกระทรวงสาธารณสุข นพ.ปราโมทย์ เสถียรรัตน์ ผู้ตรวจราชการกระทรวงสาธารณสุข เขตสุขภาพที่ 8 ผู้บริหารกระทรวงสาธารณสุข อสม. จ.หนองคาย ร่วมพิธี พร้อมเปิดโครงการห้องปฏิบัติการและรังสีวินิจฉัยของแพทย์แผนไทย เขตสุขภาพที่ 8
นายอนุทินกล่าวว่า เขตสุขภาพที่ 8 มีแนวคิดที่จะพัฒนาระบบงานห้องปฏิบัติการเทคนิคการแพทย์และรังสีวินิจฉัยให้การแพทย์แผนไทยและแพทย์แผนจีน ร่วมกับศูนย์วิทยาศาสตร์การแพทย์ที่ 8 อุดรธานี ในการฟื้นฟูสุขภาพผสมผสานกับการแพทย์แผนปัจจุบัน โดยนําร่องที่โรงพยาบาลสังคม จังหวัดหนองคาย ซึ่งจะช่วยให้แพทย์แผนไทยและแพทย์แผนจีนมีการวินิจฉัยความผิดปกติของผู้ป่วย ติดตาม วางแผนการรักษาได้อย่างมีประสิทธิภาพ ถูกต้อง รวดเร็วและแม่นยํา ด้วยการส่งตรวจ LAB /X-ray ในกลุ่มโรคสะเก็ดเงิน โรคเบาหวานชนิดที่ 2 และโรคระบบกล้ามเนื้อและกระดูก เพื่อเป็นทางเลือกในการรักษา ให้ผู้ป่วยจะได้รับบริการที่ดียิ่งขึ้นทั้งในด้านคุณภาพและความรวดเร็ว
นายอนุทิน กล่าวต่อว่า อาคารผู้ป่วยใน วรลาโภอนุสรณ์ (หลวงปู่เหรียญ) เป็นอาคาร 5 ชั้น ใช้งบประมาณในการก่อสร้างจํานวน 135 ล้านบาท มีพระครูสุทธิญาณโสภณ ให้การสนับสนุนการก่อสร้าง และพระราชภาวนา วชิรากร สุนทรญาณวรกิจ ยติคณิสสร บวรสังฆาราม คามวาสี (หลวงพ่ออินทร์ถวาย สันตุสสโก) เป็นประธานที่ปรึกษาในการก่อสร้าง เปิดบริการเมื่อวันที่ 2 ตุลาคม 2562 ให้บริการห้องฉุกเฉิน ห้องฟอกไตขนาด 12 เตียง ผู้ป่วยสามัญหญิง ผู้ป่วยสามัญชาย ห้องพิเศษ และหอผู้ป่วยพระสงฆ์อาพาธ โดยมีประชาชน อําเภอสังคม พื้นที่ใกล้เคียง และประชาชนจากสาธารณรัฐประชาธิปไตยประชาชนลาว เข้ารับบริการผู้ป่วยนอกรวมกว่า 64,000 คน/ปี ช่วยให้พระสงฆ์ได้รับการดูแลอย่างเหมาะสม ไม่ปะปนกับผู้ป่วยทั่วไป รวมถึงผู้ป่วยที่จําเป็นต้องได้รับการฟอกไตได้รับการดูแลใกล้บ้าน ไม่ต้องเดินทางเข้ารักษาในเมือง ซึ่งใช้เวลาเดินทาง 1 - 1.30 ชม.
************************************** 4 พฤศจิกายน 2565
รัฐบาลไทย-ข่าวทำเนียบรัฐบาล-​กรมอุตุแจ้ง8-10ฝนยังตกต่อเนื่องทุกภาค  11-17 คาดฝนลดลง
วันเสาร์ที่ 8 ตุลาคม 2565
​กรมอุตุแจ้ง8-10ฝนยังตกต่อเนื่องทุกภาค  11-17 คาดฝนลดลง
​กรมอุตุแจ้ง8-10ฝนยังตกต่อเนื่องทุกภาค  11-17 คาดฝนลดลง
วันนี้ 8 ต.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้รัฐบาลได้เพิ่มช่องทางการสื่อสารข้อมูลสถานการณ์น้ําและการพยากรณ์อากาศ ผ่านทางแอปพลิเคชั่น ThaiWater และการแจ้งเตือนภัยพิบัติล่วงหน้าผ่านแอปไลน์ LINE ALERT เพื่อให้ประชาชนเข้าถึงข้อมูลข่าวสารที่ถูกต้องจากหน่วยงานผู้เกี่ยวข้อง นําไปสู่การเตรียมความพร้อมต่อสถานการณ์ต่างๆ
สําหรับการคาดการณ์สภาพอากาศในช่วง 8 - 10 ต.ค.นี้ กรมอุตุนิยมวิทยาแจ้งว่า จะยังมีฝนตกต่อเนื่อง ในทุกๆภาค และมีฝนตกหนักบางแห่ง โดยเฉพาะในพื้นที่ภาคเหนือตอนล่าง ภาคอีสานตอนล่าง ภาคกลาง ภาคตะวันออก กทม.ปริมณฑล และภาคใต้ ยังต้องเฝ้าระวัง น้ําท่วมฉับพลัน น้ําป่าไหลหลากได้ คลื่นลมฝั่งอันดามันมีกําลังปานกลางถึงค่อนข้างแรง ชาวเรือต้องระวังการเดินเรือในระยะนี้ ปัจจัยที่ให้มีฝนในช่วงนี้ มาจากมวลอากาศเย็น (ความกดอากาศสูง) จากประเทศจีนปกคลุมภาคเหนือตอนบน ภาคอีสานตอนบน และทะเลจีนใต้ ในขณะที่ลมตะวันออก ตะวันออกเฉียงใต้พัดนําความชื้นจากทะเลจีนใต้เข้าปกคลุมภาคกลาง รวมทั้งกรุงเทพมหานครและปริมณฑล ภาคตะวันออก ภาคใต้ และอ่าวไทย จึงทําให้มีฝนในบริเวณดังกล่าว
ส่วน ช่วงวันที่ 11 - 17 ต.ค. คาดว่าจะมีฝนลดน้อยลงโดยเฉพาะทางตอนบนของประเทศ อากาศเย็นลง ฝนยังมีเกิดขึ้นได้ในบริเวณภาคกลาง ภาคตะวันออก กทม. และปริมณฑล ส่วนภาคใต้จะเริ่มมีฝนเพิ่มขึ้นและมีฝนตกหนักบางพื้นที่ เนื่องจากจะมีมวลอากาศเย็น (ความกดอากาศสูง) แผ่ลงมาปกคลุมทางภาคเหนือ ภาคอีสานตอนบน ลมเริ่มเปลี่ยนทิศทางเป็นลมตะวันออก ตะวันออกเฉียงเหนือมากขึ้น อากาศจะเริ่มเย็นลง
ทั้งนี้ยังต้องติดตามหย่อมความกดอากาศต่ําทางด้านตะวันออกของประเทศเวียดนาม ช่วงวันที่ 12 -16 ต.ค.65 ซึ่งอาจจะทําให้มีฝนเกิดขึ้นทางภาคอีสานได้ อย่างไรก็ตามข้อมูลนี้อาจจะมีการเปลี่ยนแปลงได้ตามข้อมูลนําเข้าใหม่ และขอเน้นย้ําว่า ในกรณีที่มีการเปลี่ยนแปลงของสภาพอากาศร้ายแรงเกิดขึ้น กรมอุตุนิยมวิทยาจะออกประกาศเตือนอย่างเป็นทางการ ล่วงหน้าอย่างน้อย 3 วัน
รัฐบาลไทย-ข่าวทำเนียบรัฐบาล-รมช.สธ. ชื่นชม รพ.พุทธชินราช นำระบบ Telemedicine เชื่อมต่อรถพยาบาล-ห้องฉุกเฉิน ดูแลผู้ป่วยวิกฤติขณะนำส่งรพ. มีการพัฒนาจนติดอันดับ 25 รพ.ที่ดีที่สุดของประเทศ
วันพฤหัสบดีที่ 27 ตุลาคม 2565
รมช.สธ. ชื่นชม รพ.พุทธชินราช นําระบบ Telemedicine เชื่อมต่อรถพยาบาล-ห้องฉุกเฉิน ดูแลผู้ป่วยวิกฤติขณะนําส่งรพ. มีการพัฒนาจนติดอันดับ 25 รพ.ที่ดีที่สุดของประเทศ
รัฐมนตรีช่วยว่าการกระทรวงสาธารณสุข เยี่ยมเสริมพลังบุคลากรทางการแพทย์ โรงพยาบาลพุทธชินราช และ อสม.พิษณุโลก เผย มีการนําระบบ Telemedicine เชื่อมต่อรถพยาบาลและห้องฉุกเฉิน ดูแลผู้ป่วยวิกฤติขณะนําส่งโรงพยาบาล ช่วยเพิ่มความปลอดภัย ผู้รับบริการพึงพอใจ
รัฐมนตรีช่วยว่าการกระทรวงสาธารณสุข เยี่ยมเสริมพลังบุคลากรทางการแพทย์ โรงพยาบาลพุทธชินราช และ อสม.พิษณุโลก เผย มีการนําระบบTelemedicine เชื่อมต่อรถพยาบาลและห้องฉุกเฉิน ดูแลผู้ป่วยวิกฤติขณะนําส่งโรงพยาบาล ช่วยเพิ่มความปลอดภัย ผู้รับบริการพึงพอใจในประสิทธิภาพและการบริการจนติดอันดับ 25 จาก 30 โรงพยาบาลที่ดีที่สุดในประเทศไทย
วันนี้ (27 ตุลาคม 2565) ที่โรงพยาบาลพุทธชินราช จ.พิษณุโลก ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นพ.ภาณุมาศ ญาณเวชสกุล ผู้ตรวจราชการกระทรวงสาธารณสุข เขตสุขภาพที่ 2 และคณะผู้บริหาร ติดตามการดําเนินงานด้านการแพทย์และสาธารณสุข ให้กําลังใจบุคลากรทางการแพทย์ พร้อมเยี่ยมเสริมพลัง อสม. และกล่าวว่า โรงพยาบาลพุทธชินราช มีการพัฒนาจนติดอันดับที่ 25 จาก 30 โรงพยาบาลที่ดีที่สุดในประเทศไทย ปี 2565 ซึ่งวัดจากความพึงพอใจของผู้ป่วยในการเข้ารับการรักษา และตัวชี้วัดประสิทธิภาพทางการแพทย์ โดยจากการตรวจเยี่ยมครั้งนี้ ได้เห็นการนําระบบTelemedicine มาใช้ในการดูแลผู้ป่วยวิกฤติฉุกเฉิน เช่น ผู้ป่วยโรคหลอดเลือดสมอง หลอดเลือดหัวใจ ผู้ป่วยอุบัติเหตุ ด้วยการเชื่อมต่อระบบสัญญาณชีพของผู้ป่วยและกล้องจากรถพยาบาล ไปยังห้องฉุกเฉิน เพื่อประสานแพทย์ผู้เชี่ยวชาญตลอดเวลา ทําให้ได้รับการดูแลอย่างทันท่วงที เพิ่มความปลอดภัยระหว่างนําส่งโรงพยาบาล ทั้งนี้ ต้องขอขอบคุณบุคลากรทุกคนที่เสียสละทุ่มเทในการทํางานดูแลสุขภาพประชาชนตลอดระยะเวลาที่ผ่านมา จนทําให้ระบบสาธารณสุขไทยเป็นที่ยอมรับจากนานาชาติ
สําหรับ อสม. ถือเป็น “กองทัพจิตอาสา” ที่กระทรวงสาธารณสุขไว้วางใจมอบภารกิจสําคัญ คือ การเป็นหมอคนที่ 1ในการดูแลสุขภาพอนามัยประชาชนในพื้น ส่งเสริมการมีสุขภาพดี เช่น การรับประทานอาหาร การออกกําลังกาย ช่วยลดการเกิดโรคNCDs ทําให้ลดภาระงบประมาณของประเทศในการรักษาพยาบาลนับเป็นการสร้างมูลค่าเพิ่มให้กับระบบสาธารณสุขไทย โดยรัฐบาลและกระทรวงสาธารณสุขได้ดูแลเรื่องขวัญกําลังใจ ค่าตอบแทนต่างๆ ควบคู่ไปกับการสร้างหลักประกันความมั่นคงให้กับ อสม. และครอบครัว โดยมีสวัสดิการยกเว้นค่าห้องพิเศษ ค่าอาหารพิเศษในโรงพยาบาลสังกัดกระทรวงสาธารณสุข และปรับระเบียบ ฌกส. อสม. ให้คู่สมรสสามารถสมัครฌาปนกิจสงเคราะห์ได้เพื่อเป็นหลักประกันให้กับครอบครัวเมื่อเสียชีวิต โดยขณะนี้จะได้รับเงินช่วยเหลือ 450,000 บาทต่อครอบครัว
**************************************************** 27 ตุลาคม 2565
รัฐบาลไทย-ข่าวทำเนียบรัฐบาล-รฟม. จัดที่จอดรถ MRT สายสีม่วง 4 แห่ง เพื่อช่วยเหลือผู้ประสบอุทกภัย
วันพฤหัสบดีที่ 13 ตุลาคม 2565
รฟม. จัดที่จอดรถ MRT สายสีม่วง 4 แห่ง เพื่อช่วยเหลือผู้ประสบอุทกภัย
.....
วันนี้ (13 ตุลาคม 2565) นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม กล่าวว่า เพื่อบรรเทาความเดือดร้อนของประชาชนที่ประสบอุทกภัย ตามนโยบายของรัฐมนตรีว่าการกระทรวงคมนาคม รฟม. ในฐานะหน่วยงานที่กํากับดูแลการให้บริการรถไฟฟ้ามหานครสายฉลองรัชธรรม หรือ MRT สายสีม่วง ได้ดําเนินการยกเว้นค่าบริการจอดรถยนต์ที่อาคารจอดแล้วจรของโครงการรถไฟฟ้ามหานครสายฉลองรัชธรรม (MRT สายสีม่วง) ทั้ง 4 แห่ง ได้แก่ อาคารจอดแล้วจรสถานีคลองบางไผ่ อาคารจอดแล้วจรสถานีสามแยกบางใหญ่ อาคารจอดแล้วจรสถานีบางรักน้อยท่าอิฐ และอาคารจอดแล้วจรสถานีแยกนนทบุรี 1 ตั้งแต่วันที่ 13 ตุลาคม 2565 ให้แก่ประชาชนที่ได้รับผลกระทบจากเหตุอุทกภัย จนกว่าสถานการณ์จะปกติ
สําหรับประชาชนที่ได้รับผลกระทบจากเหตุอุทกภัย สามารถติดต่อขอรับสิทธิดังกล่าวได้ที่ห้องทําบัตรจอดรถรายเดือนของอาคารจอดแล้วจรทั้ง 4 แห่ง โครงการรถไฟฟ้ามหานครสายฉลองรัชธรรม (MRT สายสีม่วง) หรือ [emailprotected] โดยแสดงหลักฐาน ได้แก่ บัตรประชาชน เอกสารแสดงความเป็นเจ้าของรถยนต์ และเอกสารหรือรูปถ่ายที่แสดงว่าที่พักอาศัยปัจจุบันได้รับผลกระทบจากเหตุอุทกภัยจริง โดยสามารถติดตามรายละเอียดและข้อมูลข่าวสารเพิ่มเติมได้ที่เว็บไซต์ และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-รัฐมนตรีเกษตรสั่งเร่งจ่ายสินไหมประกันภัยอุบัติเหตุกลุ่ม 5 แสน ให้ชาวสวนยาง นราธิวาส ที่โดนคนร้ายลอบวางระเบิดขาขาด
วันอังคารที่ 6 กันยายน 2565
รัฐมนตรีเกษตรสั่งเร่งจ่ายสินไหมประกันภัยอุบัติเหตุกลุ่ม 5 แสน ให้ชาวสวนยาง นราธิวาส ที่โดนคนร้ายลอบวางระเบิดขาขาด
รัฐมนตรีเกษตรสั่งเร่งจ่ายสินไหมประกันภัยอุบัติเหตุกลุ่ม 5 แสน ให้ชาวสวนยาง นราธิวาส ที่โดนคนร้ายลอบวางระเบิดขาขาด
วันนี้ (6 กันยายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษในการแก้ปัญหาจังหวัดชายแดนใต้ เปิดเผยว่า ได้เป็นตัวแทน พล.อ.ชัยชาญ ช้างมงคล รัฐมนตรีช่วยว่าการกระทรวงกลาโหม และประธานคณะกรรมการผู้แทนพิเศษในการแก้ปัญหาจังหวัดชายแดนใต้ มอบกระเช้าและเยี่ยมให้กําลังใจ นางประทุม นักทอง ที่ได้รับบาดเจ็บสาหัสและสูญเสียขาสองข้าง จากเหตุการณ์คนร้ายลอบวางระเบิดในสวนยางพารา พื้นที่ อ.สุไหงปาดี จ.นราธิวาส เมื่อวันที่ 15 สิงหาคม ที่ผ่านมา
นางสาวรัชดา กล่าวด้วยว่า เนื่องจาก นางประทุม ได้ขึ้นทะเบียนเกษตรกรชาวสวนยางกับการยางแห่งประเทศไทย จึงมีสิทธิได้รับสินไหมจากการทุพพลภาพถาวรสิ้นเชิง จากประกันภัยอุบัติเหตุกลุ่มเพื่อเป็นสวัสดิการให้แก่สวัสดิการเกษตรกรชาวสวนยาง ตามมาตรา 49 (5) พ.ร.บ. การยางแห่งประเทศไทย จํานวน 500,000 บาท ซึ่งเมื่อวันศุกร์ที่ผ่านมา นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ที่ได้ลงพื้นที่ตรวจราชการจังหวัดชายแดนใต้ และสั่งการให้การยางแห่งประเทศไทยสาขาสุไหงโก-ลก เร่งดําเนินการเพื่อให้ทายาทได้รับสินไหมโดยเร็วที่สุด ซึ่งได้มีการประสานกับทายาทแล้ว คาดว่าจะจ่ายได้ภายใน 15 วัน เมื่อทายาทดําเนินการด้านเอกสารเรียบร้อย
........................
รัฐบาลไทย-ข่าวทำเนียบรัฐบาล-อุตุฯ เตือนทั่วไทย 5 - 9 ก.ย. 65 ระวังฝนหนักถึงหนักมาก ชาวเรือเลี่ยงเดินเรือบริเวณฝนฟ้าคะนอง
วันเสาร์ที่ 3 กันยายน 2565
อุตุฯ เตือนทั่วไทย 5 - 9 ก.ย. 65 ระวังฝนหนักถึงหนักมาก ชาวเรือเลี่ยงเดินเรือบริเวณฝนฟ้าคะนอง
.....
กรมอุตุนิยมวิทยา เตือนประชาชนระวังอันตรายจากฝนตกหนักถึงหนักมาก ในวันที่ 5 - 9 ก.ย. 65 บริเวณภาคเหนือ ภาคตะวันออกเฉียงเหนือ ภาคกลาง รวมถึง กทม. และปริมณฑล ภาคตะวันออก และภาคใต้ และฝนตกสะสมที่อาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและที่ลุ่ม ชาวเรือทั้งฝั่งอ่าวไทยและอันดามัน ควรเดินเรือด้วยความระมัดระวัง หลีกเลี่ยงบริเวณที่มีฝนฟ้าคะนอง เรือเล็กบริเวณทะเลอันดามันและอ่าวไทยตอนบนควรงดออกจากฝั่ง
.
เนื่องจากร่องมรสุมกําลังแรงจะเลื่อนลงมาพาดผ่านภาคเหนือตอนล่าง ภาคกลางตอนบน และภาคตะวันออกเฉียงเหนือ ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทย มีกําลังแรงขึ้น ทั้งนี้ ประชาชนติดตามสถานการณ์สภาพอากาศได้ทางเว็บไซต์กรมอุตุนิยมวิทยาwww.tmd.go.th
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เริ่มพรุ่งนี้ โดยสารรถยนต์ต้องคาดเข็มขัดนิรภัยทุกที่นั่ง ฝ่าฝืนปรับ 2,000 บาท
วันจันทร์ที่ 5 กันยายน 2565
เริ่มพรุ่งนี้ โดยสารรถยนต์ต้องคาดเข็มขัดนิรภัยทุกที่นั่ง ฝ่าฝืนปรับ 2,000 บาท
วันอาทิตย์ที่ 4 กันยายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยสวัสดิภาพประชาชนในการเดินทาง โดยบังคับใช้ พ.ร.บ.จราจรทางบก (ฉบับที่13)
พ.ศ.2565
กําหนดให้ผู้ขับขี่รถยนต์และผู้โดยสารทุกที่นั่งต้องรัดร่างกายด้วยเข็มขัดนิรภัยไว้กับที่นั่งตลอดเวลาขณะโดยสา
รรถยนต์ กรณีผู้โดยสารเป็นเด็กอายุไม่เกิน 6 ปี ต้องจัดให้นั่งในที่นั่งนิรภัย หรือ ที่นั่งพิเศษสําหรับเด็ก
หรือมีวิธีการป้องกันอันตรายในกรณีเกิดอุบัติเหตุตามประกาศสํานักงานตํารวจแห่งชาติ ทั้งนี้
ไม่บังคับใช้กับผู้อยู่ในรถสามล้อ รถบดถนน รถแทรกเตอร์ รถใช้งานเกษตรกรรม
และรถยนต์อื่นที่ไม่ต้องติดตั้งเข็มขัดนิรภัย สําหรับรถนั่งสองแถว รถกระบะ และรถกึ่งกระบะ
บังคับเฉพาะผู้โดยสารที่นั่งในแถวตอนหน้า ผู้ฝ่าฝืนหรือไม่ปฏิบัติตาม ต้องระวางโทษปรับไม่เกิน 2,000 บาท
โดยมีผลตั้งแต่วันพรุ่งนี้(5ก.ย.65) เป็นต้นไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่งการ "ยุติธรรม” ศึกษากฎหมาย ปกป้องเกษตรกรผู้เลี้ยงสัตว์ แนะ ถอดกฎหมายของออสเตรเลีย ที่คุ้มครองฟาร์มม้า
วันเสาร์ที่ 24 กันยายน 2565
รัฐมนตรีว่าการกระทรวงยุติธรรม สั่งการ "ยุติธรรม” ศึกษากฎหมาย ปกป้องเกษตรกรผู้เลี้ยงสัตว์ แนะ ถอดกฎหมายของออสเตรเลีย ที่คุ้มครองฟาร์มม้า
รัฐมนตรีว่าการกระทรวงยุติธรรม สั่งการ "ยุติธรรม” ศึกษากฎหมาย ปกป้องเกษตรกรผู้เลี้ยงสัตว์ แนะ ถอดกฎหมายของออสเตรเลีย ที่คุ้มครองฟาร์มม้า หวังยกระดับผู้เลี้ยงวัว-ไก่ชน-นกกรงหัวจุก มีรายได้อย่างมั่นคง ไม่ขายตัดราคากันเอง
วันที่ 24 กันยายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการเสนอกฎหมายเพื่อช่วยเกษตรกรว่า ตนได้สั่งการให้หน่วยงานที่เกี่ยวข้องในกระทรวงยุติธรรม ตั้งคณะทํางานขึ้นมา 1 ชุด เพื่อศึกษากฎหมายที่เกี่ยวข้องกับการช่วยเหลือเกษตรกรเป็นการเฉพาะ เนื่องจากปัจจุบัน เรายังไม่มีกฎหมายที่จะปกป้องเกษตรกรอย่างเป็นรูปธรรม ตนจึงได้สั่งการให้คณะทํางานนี้ ไปศึกษากฎหมายของประเทศออสเตรเลีย ที่มีกฎหมายช่วยเกษตรกรผู้ทําฟาร์มม้า เพื่อนํามาร่างเป็นกฎหมายใช้กับประเทศไทย
“บ้านเรา ประชาชนส่วนใหญ่ มีอาชีพทําไร่ ทํานา เลี้ยงสัตว์ ดังนั้น ผมจึงมีความสนใจเป็นพิเศษ ในการเลี้ยงสัตว์ โดยเฉพาะ วัว ไก่ชน และนกกรงหัวจุก ที่สามารถเพิ่มมูลค่าให้กับเกษตรกรได้หลายเท่าตัว แต่ปัจจุบัน บ้านเรา ยังไม่มีกฎหมายที่จะปกป้องเกษตรกร เหมือนต่างประเทศ ผมจึงอยากผลักดันกฎหมายนี้ ให้กับผู้คนที่เลี้ยงสัตว์ เพื่อยกระดับอาชีพนี้ให้มีความมั่นคง เพราะถ้ามีรูปแบบสหกรณ์ พ่อค้า ก็จะมารับซื้อที่เดียว ไม่ต้องแย่งขายตัดราคากันเอง ซึ่งจะทําให้ควบคุมราคากลางได้ พร้อมสามารถกําหนดคุณภาพได้ด้วย“ รมว.ยุติธรรม กล่าว
นายสมศักดิ์ กล่าวอีกว่า จากนี้ คณะทํางาน จะเข้าไปศึกษาและแปลกฎหมายของประเทศออสเตรเลียอย่างละเอียด รวมถึงศึกษากฎหมายของประเทศอื่นๆที่เกี่ยวข้องด้วย เพื่อจะนํามาร่างเป็นกฎหมายใช้ปกป้องเกษตรกรในประเทศไทย เพื่อช่วยส่งเสริมให้เกษตรกร ประกอบอาชีพได้อย่างยั่งยืน เหมือนประเทศออสเตรเลีย ที่มีกฎหมายคุ้มครองฟาร์มม้า เนื่องจากแต่ละปี เกษตรกรของออสเตรเลีย มีการส่งออกม้าจํานวนมาก เพิ่มมูลค่าให้กับเกษตรกรได้ ดังนั้น กฎหมายนี้ อาจจะเป็นฉบับแรก ที่จะช่วยส่งเสริมผู้เลี้ยงสัตว์ อย่าง วัว ไก่ชน และนกกรงหัวจุกให้สามารถยกระดับอาชีพนี้ และมีรายได้อย่างมั่นคงได้
รัฐบาลไทย-ข่าวทำเนียบรัฐบาล-4 องค์กรชาวไร่อ้อย ตบเท้าเข้าขอบคุณรองนายกฯ หลัง ครม. อัดงบฯ 8,319.74 ล้านบาท ช่วยเหลือเกษตรกรชาวไร่อ้อยตัดอ้อยสดเพื่อลดฝุ่น PM 2.5 ฤดูการผลิตปี 2564/65 คาดจ่ายเงินช่วยเหลือได้ภายในเดือนพฤศจิกายน 2565
วันพฤหัสบดีที่ 22 กันยายน 2565
4 องค์กรชาวไร่อ้อย ตบเท้าเข้าขอบคุณรองนายกฯ หลัง ครม. อัดงบฯ 8,319.74 ล้านบาท ช่วยเหลือเกษตรกรชาวไร่อ้อยตัดอ้อยสดเพื่อลดฝุ่น PM 2.5 ฤดูการผลิตปี 2564/65 คาดจ่ายเงินช่วยเหลือได้ภายในเดือนพฤศจิกายน 2565
4 องค์กรชาวไร่อ้อย ตบเท้าเข้าขอบคุณรองนายกฯ หลัง ครม. อัดงบฯ 8,319.74 ล้านบาท ช่วยเหลือเกษตรกรชาวไร่อ้อยตัดอ้อยสดเพื่อลดฝุ่น PM 2.5 ฤดูการผลิตปี 2564/65 คาดจ่ายเงินช่วยเหลือได้ภายในเดือนพฤศจิกายน 2565
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยภายหลังจากให้ผู้บริหาร 4 องค์กรชาวไร่อ้อย ประกอบด้วย สหพันธ์ชาวไร่อ้อยแห่งประเทศไทย ชมรมสถาบันชาวไร่อ้อยภาคอีสาน สหสมาคมชาวไร่อ้อยแห่งประเทศไทย และสมาพันธ์ชาวไร่อ้อยแห่งประเทศไทย เข้าพบเพื่อแสดงความขอบคุณ พล.อ.ประวิตร วงษ์สุวรรณ รองนายกรัฐมนตรี และรัฐบาล ว่า มติคณะรัฐมนตรี เมื่อวันที่ 20 กันยายน 2565 เห็นชอบโครงการช่วยเหลือเกษตรกรชาวไร่อ้อยตัดอ้อยสดเพื่อลดฝุ่น PM 2.5 ฤดูการผลิตปี 2564/65 ตามที่กระทรวงอุตสาหกรรมเสนอ โดยมีนโยบายช่วยเหลือชาวไร่อ้อยทุกรายที่ตัดอ้อยสดคุณภาพดีส่งโรงงานเท่านั้น ในอัตรา 120 บาทต่อตันเช่นเดียวกับฤดูการผลิตปี 2563/64 ซึ่งมีเกษตรกรชาวไร่อ้อยที่ตัดอ้อยสดส่งโรงงานเพื่อผลิตน้ําตาลทราย ผลิตเอทานอล และผลิตน้ําตาลทรายแดง ได้ประโยชน์รวมกว่า 200,000 ราย คาดว่าจะสามารถเริ่มจ่ายเงินช่วยเหลือภายในเดือนพฤศจิกายน 2565 เกษตรกรชาวไร่อ้อยที่ตัดอ้อยสดจะได้รับราคาอ้อยขั้นสุดท้าย ฤดูการผลิตปี 2564/65 รวมกับเงินช่วยเหลือแล้วไม่ต่ํากว่าตันละ 1,100 บาท สําหรับนําไปเป็นเงินทุนหมุนเวียนในการประกอบอาชีพต่อไป
รัฐบาลไทย-ข่าวทำเนียบรัฐบาล-ธ.ก.ส.บรรเทาภาระหนี้-ให้สินเชื่อดอกเบี้ยต่ำ ช่วยเกษตรกรประสบอุทกภัย
วันพุธที่ 19 ตุลาคม 2565
ธ.ก.ส.บรรเทาภาระหนี้-ให้สินเชื่อดอกเบี้ยต่ํา ช่วยเกษตรกรประสบอุทกภัย
วันอังคารที่ 18 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาภาระหนี้สินแก่เกษตรกร โดย
ธ.ก.ส.ปรับโครงสร้างพร้อมขยายระยะเวลาชําระหนี้ให้ตามศักยภาพที่แท้จริง
สําหรับลูกหนี้สถานะปกติหากชําระตามกําหนดเวลาจะได้รับคืนดอกเบี้ยร้อยละ 20 ของดอกเบี้ยที่ชําระจริง
สูงสุด 2,000 บาท/ราย ส่วนผู้ที่มีหนี้เป็นภาระหนัก เช่น หนี้ NPL
เมื่อชําระหนี้เสร็จสิ้นเป็นรายสัญญาจะได้รับพิจารณาลดดอกเบี้ยค้างชําระตามสัดส่วน ตั้งแต่บัดนี้ – 31
ธ.ค.2565 นอกจากนี้ ยังมีสินเชื่อดอกเบี้ยต่ําสําหรับผู้ประสบภัยธรรมชาติ ได้แก่
สินเชื่อเพื่อค่าใช้จ่ายฉุกเฉินจําเป็น รายละไม่เกิน 50,000 บาท
และสินเชื่อเพื่อซ่อมแซมบ้านเรือนหรือเครื่องมือเกษตร รายละไม่เกิน 500,000 บาท
ผู้สนใจแจ้งความประสงค์ได้ที่ ธ.ก.ส.ทุกสาขาทั่วประเทศ สอบถามโทร 02-555-0555 ได้ตลอด 24 ชม.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดเกษตรฯ โชว์ผลงานเปิดตลาดเป็ดปรุงสุกในแดนจิงโจ้ ออสเตรเลีย คาดตรวจโรงงานเสร็จเดือนตุลาคม พร้อมส่งออกธันวาคมนี้
วันพุธที่ 7 กันยายน 2565
ปลัดเกษตรฯ โชว์ผลงานเปิดตลาดเป็ดปรุงสุกในแดนจิงโจ้ ออสเตรเลีย คาดตรวจโรงงานเสร็จเดือนตุลาคม พร้อมส่งออกธันวาคมนี้
ปลัดเกษตรฯ โชว์ผลงานเปิดตลาดเป็ดปรุงสุกในแดนจิงโจ้ ออสเตรเลีย คาดตรวจโรงงานเสร็จเดือนตุลาคม พร้อมส่งออกธันวาคมนี้
ดร. ทองเปลว กองจันทร์ ปลัดกระทรวงเกษตรและสหกรณ์ ได้รับมอบหมายจาก รัฐมนตรีว่าการกระทรวงเกษตรและสหกรณ์(ดร.เฉลิมชัย ศรีอ่อน)ให้เดินทางเยือน ณ นครเมลเบิร์น เครือรัฐออสเตรเลีย เพื่อหารือและเร่งรัดการตรวจประเมินโรงงานเป็ดปรุงสุกของประเทศไทยกับนายคริส ทีนนิ่ง ผู้ช่วยปลัดกระทรวงเกษตร ประมงและป่าไม้แห่งเครือรัฐออสเตรเลีย โดยธุรกิจอุตสาหกรรมเป็ดปรุงสุกของประเทศออสเตรเลียมีกําลังการผลิตอยู่ประมาณ 8 ล้านตัว / ปี (คิดเป็นเนื้อเป็ด 18,000 ตัน) มีเป็นมูลค่าประมาณ 100 ล้านเหรียญออสเตรเลีย(ประมาณ 2.4 พันล้านบาท)โดยร้อยละ 95 ส่งขายตลาดในประเทศ และมีแนวโน้มขยายตัวร้อยละ 5 ต่อปี ซึ่งมีโอกาสการเติบโตจากผู้บริโภคชาวเอเชีย ที่มีความต้องการบริโภคเป็ดปรุงสุกเพิ่มมากขึ้น
ทั้งนี้ กระทรวงเกษตรและสหกรณ์ เล็งเห็นว่า ธุรกิจเป็ดปรุงสุกของไทย มีศักยภาพในการเติบโตในตลาดออสเตรเลีย ซึ่งคาดการณ์ว่า หากเปิดตลาดสําเร็จ สามารถนําร่องเพื่อตอบสนองความต้องการของผู้บริโภคได้มากกว่า500 ตันต่อปี คิดเป็นมูลค่าประมาณ 100 - 150 ล้านบาท และพร้อมขยายตลาดในปีต่อไป ซึ่งนับเป็นโอกาสสําคัญของเกษตรกรและภาคธุรกิจการเกษตรไทย เบื้องต้นฝ่ายออสเตรเลีย ให้ความมั่นใจว่าจะสามารถเดินทางมาตรวจประเมินโรงงานเป็ดปรุงสุก ณ ประเทศไทยในช่วงเดือนตุลาคมนี้ และหากผลการตรวจประเมินโรงงานเป็นไปด้วยความเรียบร้อย ด้วยศักยภาพของประเทศไทย คาดว่าจะสามารถส่งออกเป็ดปรุงสุกล็อตแรกไปยังออสเตรเลียได้ภายในเดือนธันวาคม 2565
รัฐบาลไทย-ข่าวทำเนียบรัฐบาล-ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 ณ วันที่ 9 กันยายน 2565
วันศุกร์ที่ 9 กันยายน 2565
ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 ณ วันที่ 9 กันยายน 2565
ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 วันศุกร์ที่ 9 ก.ย.2565 พบว่า ณ เวลา 15.00 น. มีประชาชนลงทะเบียนแล้วทั้งสิ้น 8,339,614 ราย
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 วันศุกร์ที่ 9 กันยายน 2565 พบว่า ณ เวลา 15.00 น. มีประชาชนลงทะเบียนแล้วทั้งสิ้น 8,339,614 ราย โดยเป็นการลงทะเบียนผ่านเว็บไซต์ 6,060,687 ราย และลงทะเบียนผ่านหน่วยงานรับลงทะเบียน 2,278,927 ราย ทั้งนี้ ประชาชนที่สนใจสามารถลงทะเบียนได้ 2 ช่องทางคือ 1) ลงทะเบียนผ่านเว็บไซต์https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 6.00 น. ถึง 23.00 น. ของทุกวัน หรือ 2) ลงทะเบียนผ่านหน่วยงานรับลงทะเบียนทั้ง 7 หน่วยงาน ได้แก่ สาขาของธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารกรุงไทยจํากัด (มหาชน) (ธนาคารกรุงไทยฯ) สํานักงานคลังจังหวัดทั้ง 76 จังหวัดทั่วประเทศ สังกัดกรมบัญชีกลาง ที่ว่าการอําเภอทั้ง 878 อําเภอทั่วประเทศ ภายใต้กระทรวงมหาดไทย สํานักงานเขตกรุงเทพมหานคร ทั้ง 50 เขต และศาลาว่าการเมืองพัทยา เมืองพัทยา ตามวันและเวลาทําการของแต่ละหน่วยงาน ได้ตั้งแต่วันที่ 5 กันยายน 2565 จนถึงวันที่ 19 ตุลาคม 2565 เช่นเดียวกัน สําหรับการลงทะเบียนในช่วงวันหยุดเสาร์ – อาทิตย์ ประชาชนที่สนใจเข้าร่วมโครงการฯ สามารถลงทะเบียนได้ที่สาขาของธนาคารข้างต้นที่เปิดให้บริการในห้างสรรพสินค้า เพื่อเป็นการอํานวยความสะดวกให้แก่ประชาชนที่ไม่สามารถลงทะเบียนได้ในวันธรรมดา
สํานักงานปลัดกระทรวงการคลัง โทร 094-858-9794 (เวลาทําการ 08.30 – 16.30 น.)
สํานักงานเศรษฐกิจการคลัง โทร. 02 273 9020 ต่อ 35023503 3506 3536 3542 3518 หรือ
โทร. 08-5842-7102 , 08-5842-7103, 08-5842-7104 ,08-5842-7105, 08-5842-7106, 08-5842-7107
(เวลาทําการ 08.30 – 16.30 น.)
ศูนย์ลูกค้าสัมพันธ์บัตรสวัสดิการแห่งรัฐ โทร. 02-109-2345 (เวลาทําการ 08.30 – 17.30 น.)
รัฐบาลไทย-ข่าวทำเนียบรัฐบาล-​โฆษกรัฐบาลย้ำวัคซีนเข็มกระตุ้นจำเป็น ชวนประชาชนรีบเข้ารับวัคซีนเข็มกระตุ้นให้มากขึ้น ลดอาการเจ็บป่วยรุนแรง-ลดเสียชีวิตหากติดเชื้อโควิด-19 และยังช่วยให้การขับเคลื่อนเศรษฐกิจ
วันอาทิตย์ที่ 11 กันยายน 2565
​โฆษกรัฐบาลย้ําวัคซีนเข็มกระตุ้นจําเป็น ชวนประชาชนรีบเข้ารับวัคซีนเข็มกระตุ้นให้มากขึ้น ลดอาการเจ็บป่วยรุนแรง-ลดเสียชีวิตหากติดเชื้อโควิด-19 และยังช่วยให้การขับเคลื่อนเศรษฐกิจ
​โฆษกรัฐบาลย้ําวัคซีนเข็มกระตุ้นจําเป็น ชวนประชาชนรีบเข้ารับวัคซีนเข็มกระตุ้นให้มากขึ้น ลดอาการเจ็บป่วยรุนแรง-ลดเสียชีวิตหากติดเชื้อโควิด-19 และยังช่วยให้การขับเคลื่อนเศรษฐกิจของประเทศเดินหน้าได้
วันนี้ 11 ก.ย. ุ65 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ย้ําถึงการเข้ารับการฉีดวัคซีนป้องกันโควิดมีความจําเป็นอย่างมาก โดยเฉพาะวัคซีนเข็มกระตุ้นตั้งแต่เข็มที่ 3 เป็นต้นไป เพื่อป้องกันการเจ็บป่วยรุนแรงและลดอัตราการเสียชีวิตจากการติดเชื้อโควิด-19 โดยเฉพาะอย่างยิ่งในกลุ่มผู้สูงอายุ ผู้ป่วยโรคเรื้อรัง (กลุ่ม 608) และกลุ่มเด็กอายุ 5-11 ขวบ ซึ่งปัจจุบันได้มีการฉีดวัคซีนเข็มกระตุ้นไปแล้วประมาณร้อยละ 50 ของประชากร จากที่กระทรวงสาธารณสุขตั้งเป้าการฉีดเข็มกระตุ้นตั้งแต่เข็มที่ 3 ขึ้นไปไว้ที่ร้อยละ 60-70 ดังนั้น เพื่อให้ได้ตามเป้าหมายที่กําหนดไว้ จึงขอความร่วมมือประชาชนทุกคนให้ความสําคัญกับการรีบเข้ารับวัคซีนเข็มกระตุ้นให้ได้มากขึ้น เพื่อสร้างภูมิคุ้มกันให้กับตนเองและสร้างภูมิคุ้มกันหมู่โดยรวมของประเทศ รองรับการเปิดประเทศเต็มรูปแบบและการท่องเที่ยวของประเทศไทยต่อจากนี้ ที่จะมุ่งเน้นการพัฒนาการท่องเที่ยว อย่าง “ทั่วถึง ยั่งยืน และสมดุล” บนพื้นฐานของแนวคิด “ไม่ทิ้งใคร ไว้ข้างหลัง” ตลอดจนขับเคลื่อนเศรษฐกิจตามนโยบายรัฐบาลให้เดินหน้าต่อไปได้
นอกจากนี้ กระทรวงสาธารณสุขเตรียมการฉีดวัคซีนโควิด-19 ให้แก่กลุ่มเด็กที่มีอายุระหว่าง6 เดือน-น้อยกว่า 5 ปี โดยคณะรัฐมนตรีได้เห็นชอบการปรับสัญญาการจัดซื้อวัคซีนป้องกันโควิด-19 ของบริษัทไฟเซอร์ที่คงเหลือ จํานวน 3,000,000 โดส ให้เป็นวัคซีนสําหรับกลุ่มเด็กที่มีอายุระหว่าง 6 เดือน ถึงน้อยกว่า 5 ปี (ฝาสีแดง) ซึ่งจะทําให้ประเทศไทยมีวัคซีนป้องกันโควิด-19 ครอบคลุมทุกช่วงวัย ทั้งนี้ กระทรวงสาธารณสุขจะได้รับมอบวัคซีนดังกล่าวภายในไตรมาสที่ 4 ของปี 2565 เพื่อดําเนินการฉีดให้แก่กลุ่มเด็ก จํานวน 1,000,000 คน ในอัตรา 1 คนต่อวัคซีน 3 เข็ม โดยมีระยะห่างในการฉีดวัคซีนคือ ฉีดเข็มที่ 1 และเข็มที่ 2 ห่างกันประมาณ 3 สัปดาห์ ภายหลังจากฉีดเข็มที่ 2 แล้ว ให้เว้นระยะเวลา 6 สัปดาห์ จึงเข้ารับการฉีดเข็มที่ 3 ตามลําดับ เพื่อป้องกันการเกิดอาการรุนแรงในเด็กเล็กหากมีการติดเชื้อโควิด-19 รวมถึงภาวะการเกิด MIS-C (Multisystem Inflammatory Syndrome in Children) หรือกลุ่มอาการอักเสบหลายระบบที่เป็นภาวะแทรกซ้อนรุนแรงในเด็กที่หายป่วยจากโรคโควิด-19
“ประชาชนสามารถเข้ารับการฉีดวัคซีนเข็มกระตุ้นได้ที่โรงพยาบาลของรัฐใกล้บ้าน รวมถึงที่ศูนย์ฉีดวัคซีนกลางบางซื่อ ที่เป็นความร่วมมือของทุกภาคส่วนซึ่งจะให้บริการถึงวันที่ 30 กันยายน 2565 นี้ อย่างไรก็ตามหากมีสถานการณ์ที่จําเป็นต้องเร่งฉีดอีกครั้ง ทางศูนย์ฉีดวัคซีนกลางบางซื่อก็ได้เตรียมการตามแผน “ปิดแต่พร้อมเปิด” ไว้รองรับแล้วโดยสามารถจะเปิดศูนย์ฯ เพื่อให้บริการใหม่ได้ภายใน 1 วัน” นายอนุชา กล่าว
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ เตรียมเดินทางไปหนองบัวลำภูพรุ่งนี้ก่อนเที่ยง เยี่ยมครอบครัวผู้สูญเสีย พร้อมกันนี้ สั่งการทุกหน่วยงานเดินหน้าช่วยเหลือดูแล สืบสวน เตรียมเลือด แพทย์ การขนส่ง ดูแลสุขภาพจิต เยียวยาในเบื้องต้น
วันพฤหัสบดีที่ 6 ตุลาคม 2565
โฆษกรัฐบาล เผย นายกฯ เตรียมเดินทางไปหนองบัวลําภูพรุ่งนี้ก่อนเที่ยง เยี่ยมครอบครัวผู้สูญเสีย พร้อมกันนี้ สั่งการทุกหน่วยงานเดินหน้าช่วยเหลือดูแล สืบสวน เตรียมเลือด แพทย์ การขนส่ง ดูแลสุขภาพจิต เยียวยาในเบื้องต้น
โฆษกรัฐบาล เผย นายกฯ เตรียมเดินทางไปหนองบัวลําภูพรุ่งนี้ก่อนเที่ยง เยี่ยมครอบครัวผู้สูญเสีย สั่งการทุกหน่วยงานเดินหน้าช่วยเหลือดูแล สืบสวน เตรียมเลือด แพทย์ การขนส่ง ดูแลสุขภาพจิต เยียวยาในเบื้องต้นจากกองทุนเงินช่วยเหลือผู้ประสบสาธารณภัย สํานักนายกฯ
วันนี้ (6 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเตรียมลงพื้นที่ จ. หนองบัวลําภู ก่อนเที่ยงวันพรุ่งนี้ เพื่อเยี่ยมเยียน ให้กําลังใจครอบครัวผู้เสียชีวิต และผู้บาดเจ็บ
โฆษกประจําสํานักนายกรัฐมนตรีเปิดเผยว่า ทันทีที่นายกรัฐมนตรีเสร็จสิ้นภารกิจ จ. เพชรบูรณ์ ได้สั่งการทุกหน่วยงานที่เกี่ยวข้อง ทั้งหน่วยสืบสวนสอบสวน กาชาดจัดเตรียมรวบรวมเลือดสํารอง (ซึ่งพร้อมนําส่งในคืนนี้ จํานวน 271 ถุง) สาธารณสุขด้านการแพทย์ พัฒนาสังคมและความมั่นคงของมนุษย์ด้านการดูแลสุขภาพจิต กลาโหมจัดเตรียมเฮลิคอปเตอร์เพื่อการขนส่ง ยุติธรรมดูแลเรื่องการช่วยเหลือเยียวยา พร้อมทั้ง ปรับแผนภารกิจ โดยคาดว่าจะเดินทางออกจากกรุงเทพฯ เวลา 11.30 น. เพื่อไปเยี่ยมครอบครัวผู้สูญเสียในพื้นที่
ในโอกาสนี้ โฆษกรัฐบาลได้เปิดเผยผลการประชุมคณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี ซึ่งมีมติให้ความช่วยเหลือกรณีเหตุกราดยิงที่ จ. หนองบัวลําภู ในเบื้องต้นเพื่อบรรเทาความเสียหายที่เกิดขึ้น เฉพาะผู้เสียหาย ไม่รวมถึงผู้ก่อเหตุและบุคคลในครอบครัวซึ่งจะต้องมีการตรวจสอบข้อเท็จจริงก่อน ดังนี้
1)กรณีเสียชีวิต (ค่าจัดการศพและเงินทุนเลี้ยงชีพ) รายละ 200,000 บาท 2)กรณีบาดเจ็บสาหัส รายละ 100,000 บาท 3)กรณีบาดเจ็บไม่สาหัส รายละ 50,000 บาท 4. กรณีทุพพลภาพ รายละ 200,000 บาท ทั้งนี้ การช่วยเหลือจํานวนดังกล่าวเป็นการให้ความช่วยเหลือในเบื้องต้นเท่านั้น ซึ่งคณะกรรมการกองทุนฯ จะได้พิจารณาข้อเท็จจริงที่เกิดขึ้นและให้ความช่วยเหลือตามความเหมาะสมเพิ่มเติมต่อไป
รัฐบาลไทย-ข่าวทำเนียบรัฐบาล-วธ.จับมือกรมประชาสัมพันธ์ ลุยงาน ปชส. ด้านศาสนา-ศิลปวัฒนธรรมชาติ
วันศุกร์ที่ 4 พฤศจิกายน 2565
วธ.จับมือกรมประชาสัมพันธ์ ลุยงาน ปชส. ด้านศาสนา-ศิลปวัฒนธรรมชาติ
วธ.จับมือกรมประชาสัมพันธ์ ลุยงาน ปชส. ด้านศาสนา-ศิลปวัฒนธรรมชาติ
วธ.จับมือกรมประชาสัมพันธ์ ลุยงาน ปชส. ด้านศาสนา-ศิลปวัฒนธรรมชาติ
เมื่อเร็วๆ นี้นางยุพา ทวีวัฒนะกิจบวร ปลัดกระทรวงวัฒนธรรม (วธ.) เป็นประธานการประชุมหารือการดําเนินงานร่วมกันระหว่างกระทรวงวัฒนธรรมและกรมประชาสัมพันธ์ โดยมีนางทัศนีย์ ผลชานิโก รองอธิบดีกรมประชาสัมพันธ์ (กปส.) นางโชติกา อัครกิจโสภากุล รองปลัดกระทรวงวัฒนธรรม ผู้บริหารกระทรวงวัฒนธรรม ผู้บริหารกรมประชาสัมพันธ์ และผู้แทนจากหน่วยงานที่เกี่ยวข้องเข้าร่วม ณ ศูนย์ประชุมกระทรวงวัฒนธรรม ชั้น 8 อาคารวัฒนธรรมวิศิษฏ์ กระทรวงวัฒนธรรม
นางยุพา กล่าวในที่ประชุมว่า จากการที่ วธ.ได้ปรับภารกิจสู่การเป็นกระทรวงสังคมกึ่งเศรษฐกิจ เพื่อยกระดับและขีดความในการขับเคลื่อนนโยบายเศรษฐกิจสร้างสรรค์ของรัฐบาล เพื่อสร้างรายได้เข้าประเทศ อีกทั้ง เพื่อก้าวสู่พื้นที่ทางวัฒนธรรมใหม่ๆ ปี 2566 วธ.มีนโยบายส่งเสริมนวัตกรรมทางวัฒนธรรม การบูรณาการข้ามศาสตร์ ดิจิทัลคอนเทนส์/ออนไลน์แพลทฟอร์ม รวมทั้งการจับมือภาคเอกชนเครือข่ายสื่อมวลชนด้านศิลปวัฒนธรรมต่างประเทศ สร้างภาคีFriend of Thailandจึงได้ร่วมมือกับ กปส. ในการประชาสัมพันธ์งานผ่านสื่อในสังกัดที่มีเครือข่ายทั่วประเทศร่วมเผยแพร่ข้อมูลสู่ประชาชนอย่างทั่วถึง ทั้งโครงการและกิจกรรมการเทิดทูนสถาบันหลักของชาติ รวมถึงการส่งเสริมนโยบายSoft Powerความนิยมไทย การส่งเสริมอุตสาหกรรมภาพยนตร์ พัฒนาต่อยอดทุนทางวัฒนธรรม การยกระดับงานภาพยนตร์และวีดิทัศน์เพื่อสร้างภาพลักษณ์ประเทศผ่านสื่อบันเทิง ที่จะสร้างรายได้ กระตุ้นเศรษฐกิจ การส่งเสริมเยาวชนและศิลปินทุกสาขาได้พัฒนาศักยภาพมีรายได้จากการจ้างงาน
นางยุพา กล่าวอีกว่า ได้มอบหมายให้สํานักงานวัฒนธรรมจังหวัดทั่วประเทศ และฝ่ายประชาสัมพันธ์ของกรมต่างๆ ในสังกัด วธ. บูรณาการความร่วมมือประสานการทํางานกับเครือข่ายสื่อในสังกัดของ กปส.อย่างใกล้ชิด ในด้านการเผยแพร่ข่าวสารการขับเคลื่อนงานของ วธ. อาทิ ข้อมูลด้านผลิตภัณฑ์วัฒนธรรมไทยCPOTการพัฒนาศูนย์ข้อมูลกลางทางวัฒนธรรม ชุมชนคุณธรรมน้อมนําหลักปรัชญาของเศรษฐกิจพอเพียง และชุมชนยลวิถี ที่สามารถเชื่อมโยงกับชุมชนในการส่งเสริมการท่องเที่ยวเชิงวัฒนธรรม การรณรงค์สร้างจิตสํานึกปลูกฝังค่านิยมความเป็นไทยของประชาชนทุกกลุ่มวัย พร้อมทั้งสนับสนุนให้บุคลากรในด้านการประชาสัมพันธ์ทั้งส่วนกลางและภูมิภาคให้ได้รับการอบรมหลักสูตรการประชาสัมพันธ์การเผยแพร่กิจกรรมไปสู่ประชาชนในแง่มุมต่างๆ ที่ทาง กปส. จะมีส่วนช่วยพัฒนาร่วมกันอีกด้วย
ด้านนางทัศนีย์ ผลชานิโก รองอธิบดี กปส. กล่าวว่า ทั้งสองหน่วยงานจะขับเคลื่อนการประชาสัมพันธ์งานเทิดทูนสถาบันหลักของชาติ ประกอบด้วยการเผยแพร่พระราชกรณียกิจ การสืบสานแนวพระราชดําริด้านต่างๆ กิจกรรมด้านศาสนาและศิลปวัฒนธรรมของชาติที่แสดงถึงประวัติศาสตร์ความเป็นมาของชาติ ตลอดจนวิถีชีวิตของคนไทย ที่ช่วยยกระดับคุณภาพชีวิต ตลอดจนกิจกรรมระดับชาติ และนานาชาติ ที่ วธ.ดําเนินการผ่านช่องทางสื่อของ กปส. อาทิ การเป็นเจ้าภาพจัดงานมหกรรมศิลปะนานาชาติThailand Biennaleเชียงราย 2023 ที่ประเทศไทยเป็นเจ้าภาพโดยมีศิลปินทั้งของไทยและนานาประเทศเข้าร่วมที่จะเป็นการจัดงานครั้งยิ่งใหญ่ที่จะช่วยฟื้นฟูเศรษฐกิจและการท่องเที่ยวทั้งในระดับท้องถิ่นและชาติได้อย่างมากมาย
///////////
รัฐบาลไทย-ข่าวทำเนียบรัฐบาล-นิทรรศการ “Bridge of Colors” สะพานแห่งสีสัน ฉลองวันชาติสาธารณรัฐอินโดนีเซีย
วันพุธที่ 5 ตุลาคม 2565
นิทรรศการ “Bridge of Colors” สะพานแห่งสีสัน ฉลองวันชาติสาธารณรัฐอินโดนีเซีย
นิทรรศการ “Bridge of Colors” สะพานแห่งสีสัน ฉลองวันชาติสาธารณรัฐอินโดนีเซีย
นิทรรศการ “Bridge of Colors” สะพานแห่งสีสัน ฉลองวันชาติสาธารณรัฐอินโดนีเซีย
วันนี้ (วันพุธที่ ๕ ตุลาคม ๒๕๖๕) เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวง
วัฒนธรรม เป็นประธานในพิธีเปิดนิทรรศการ “Bridge of Colors” สะพานแห่งสีสัน เนื่องในโอกาสครบรอบ ๗๗ ปี
วันชาติของสาธารณรัฐอินโดนีเซีย โดยมีนายรัคมัต บูดีมัน (H.E. Mr. Rachmat Budiman) เอกอัครราชทูตสาธารณรัฐอินโดนีเซียประจําประเทศไทย เข้าร่วมในพิธี ณ พิพิธภัณฑสถานแห่งชาติ หอศิลป ถนนเจ้าฟ้า กรุงเทพฯ
กรมศิลปากร โดยพิพิธภัณฑสถานแห่งชาติ หอศิลป สํานักพิพิธภัณฑสถานแห่งชาติ ร่วมกับ สถาน
เอกอัครราชทูตสาธารณรัฐอินโดนีเซียประจําประเทศไทย จัดนิทรรศการ “Bridge of Colors” สะพานแห่งสีสัน เนื่องในโอกาสฉลองครบรอบวันชาติของสาธารณรัฐอินโดนีเซีย ครบรอบ ๗๗ ปี ในปี พ.ศ. ๒๕๖๕ เป็นส่วนหนึ่งของการสร้างความสัมพันธ์อันดีระหว่างสองประเทศ และเป็นสะพานเชื่อมสายสัมพันธ์ระหว่างไทยและอินโดนีเซียเข้าไว้ด้วยกันให้แน่นแฟ้นยิ่งขึ้น ผ่านความร่วมมือทางด้านศิลปวัฒนธรรม โดยนิทรรศการในครั้งนี้ถ่ายทอดความหมายของสาธารณรัฐอินโดนีเซีย ผ่านภาพวาดที่หลากหลายทั้งทางด้านสุนทรียศาสตร์ การใช้สีสัน แนวความคิดการถ่ายทอดภาพและเทคนิคในการสร้างสรรค์ผลงานที่แตกต่างกันของศิลปินชาวอินโดนีเซีย ๑๑ ท่าน
ประเทศไทยและสาธารณรัฐอินโดนีเซีย สถาปนาความสัมพันธ์ทางการทูต เมื่อวันที่ ๗ มีนาคม พ.ศ. ๒๔๙๓ นับตั้งแต่นั้นมาเป็นเวลา ๗๒ ปีแล้ว แสดงให้เห็นถึงความสัมพันธ์อันดีระหว่างสองประเทศที่มีมาอย่างยาวนาน ได้มีการแลกเปลี่ยน การส่งเสริม และการสานสัมพันธ์ทั้งในด้านเศรษฐกิจ สังคม และศิลปวัฒนธรรม โดยเฉพาะด้านศิลปวัฒนธรรมนั้น ทั้งสองประเทศต่างมีวัฒนธรรมร่วมกัน ดังจะเห็นได้จากศิลปะ วรรณกรรม นาฏยศิลป์ แตกต่างเพียงบริบทแวดล้อมทางวัฒนธรรมของแต่ละประเทศเท่านั้น การสร้างความรับรู้และเข้าใจในความหลากหลายผ่านผลงานศิลปะ นับเป็นวิธีการสื่อสารทางการทูตรูปแบบหนึ่งที่ถูกหยิบยกมาใช้เพื่อส่งเสริมภาพลักษณ์ของชาติ โลกศิลปะที่ไร้พรมแดนสามารถหล่อหลอมให้ผู้ชมเกิดความรู้สึกรับรู้ร่วมกันได้อย่างน่ามหัศจรรย์ และตกผลึกกลายเป็นความตระหนักรู้ถึงคุณค่า และ “อัตลักษณ์” แห่งวิถีชีวิตของผู้คนในแต่ละท้องที่ สร้างพลังแห่งศรัทธาและสายสัมพันธ์ที่เชื่อมผู้คนเข้าไว้ด้วยกันผ่านงานศิลปะ
นิทรรศการพิเศษ “Bridge of Colors” จัดขึ้นระหว่างวันที่ ๕ - ๓๐ ตุลาคม ๒๕๖๕ ณ ห้องจัดแสดงนิทรรศการหมุนเวียน ๖ พิพิธภัณฑสถานแห่งชาติ หอศิลป เปิดให้เข้าชมวันพุธ - วันอาทิตย์
เวลา ๙.๐๐ - ๑๖.๐๐ น. หยุดวันจันทร์และอังคาร ค่าเข้าชม ชาวไทย ๓๐ บาท ชาวต่างชาติ ๒๐๐ บาท
รัฐบาลไทย-ข่าวทำเนียบรัฐบาล-การปรับปรุงสะพานมิตรภาพไทย - ลาว แห่งที่ 1 หนองคาย - เวียงจันทน์
วันศุกร์ที่ 4 พฤศจิกายน 2565
การปรับปรุงสะพานมิตรภาพไทย - ลาว แห่งที่ 1 หนองคาย - เวียงจันทน์
เพื่อรองรับการขนส่งสินค้าทางรถไฟ ด้วยน้ําหนักกดเพลา 20 ตัน/เพลา
เส้นทางรถไฟระหว่างประเทศ หนองคาย - ท่านาแล้ง เปิดเดินรถครั้งแรกเมื่อวันที่ 4 กรกฎาคม 2551 โดยในช่วงแรกมีเฉพาะขบวนรถโดยสารให้บริการ และเมื่อวันที่ 1 สิงหาคม 2562 ได้มีการเปิดขบวนรถรวมขนส่งสินค้าระหว่างสถานีหนองคาย ถึง สถานีท่านาแล้ง โดยมีการหยุดเดินขบวนรถในช่วงที่มีการแพร่ระบาดของโควิด-19 ประมาณ 1 ปี และกลับมาเปิดเดินรถอีกครั้งเมื่อวันที่ 20 เมษายน 2564 ต่อเนื่องจนถึงปัจจุบัน การขนส่งสินค้าทางรถไฟระหว่างไทย กับ สปป. ลาว เป็นหนึ่งในช่องทางเชื่อมต่อ ผ่านสะพานมิตรภาพไทย - ลาวแห่งที่ 1 หนองคาย - เวียงจันทน์ โดยปัจจุบันการรถไฟแห่งประเทศไทยใช้รถจักรและรถพ่วงน้ําหนักกดเพลาที่ 15 ตัน/เพลา หรือ U15 สามารถขนส่งรถสินค้าได้ขบวนละ 25 คัน มีน้ําหนักบรรทุกคันละไม่เกิน 45 ตัน หรือประมาณ 1,125 ตันต่อขบวน ตามข้อกําหนดขีดความสามารถในการรองรับน้ําหนักที่สามารถข้ามสะพานมิตรภาพไทย-ลาว แห่งที่ 1 หนองคาย ของคณะกรรมการบริหารสะพานร่วมไทย-ลาว
อย่างไรก็ตาม ตลอดเส้นทางขนส่งสินค้าสายตะวันออกเฉียงเหนือ ระหว่างสถานีท่าเรือแหลมฉบัง ซึ่งเป็นท่าเรือหลักในการขนส่งสินค้าของประเทศไทย ถึง สถานีหนองคาย สามารถรองรับรถจักรและรถพ่วงที่มีน้ําหนักกดเพลา 20 ตัน/เพลา หรือ U20 สามารถขนส่งรถสินค้าได้ขบวนละ 30 คัน โดยมีน้ําหนักบรรทุกคันละไม่เกิน 62 ตัน หรือประมาณ 1,860 ตันต่อขบวนซึ่งในส่วนของสะพานมิตรภาพไทย-ลาว แห่งที่ 1 ได้ถูกออกแบบก่อสร้างให้สามารถรองรับพิกัดน้ําหนัก 20 ตัน/เพลาได้ แต่เนื่องจากสะพานมีอายุการใช้งานมานาน คณะกรรมการบริหารสะพานร่วมไทย - ลาว ได้มีมติให้มีการทดสอบความสามารถในการรองรับน้ําหนักบรรทุกดังกล่าวก่อนทําการขนส่ง
ที่ผ่านมา มีความต้องการในการใช้บริการขนส่งสินค้าระหว่างประเทศของการรถไฟแห่งประเทศไทย (รฟท.) เพิ่มขึ้นตามลําดับ แต่ติดอุปสรรคบางประการ เช่น น้ําหนักตู้สินค้านําเข้า - ส่งออก รวมถึงการขนส่งตู้สินค้าผ่านแดนทางรถไฟจากประเทศจีน ซึ่งมีน้ําหนักสูง ต้องใช้รถพ่วง (แคร่) ที่รองรับน้ําหนักพิกัดสูง จึงเป็นอุปสรรคที่ทําให้ยังไม่สามารถข้ามสะพานได้ เช่น สินค้าประเภทปุ๋ยเคมี แร่ธาตุ และข้าวสาร เป็นต้น เป็นเหตุให้สินค้าน้ําหนักสูงจากจีนและ สปป.ลาว ต้องเปลี่ยนโหมดการขนส่งข้ามสะพานด้วยทางถนนแทน ส่งผลให้เพิ่มปริมาณการจราจรทางถนนผ่านสะพาน และต้นทุนในการขนส่งสูงขึ้น เพราะหากมีสินค้าที่มีน้ําหนักสูง ก็จําเป็นต้องเปลี่ยนการขนส่งจากรถไฟเป็นรถยนต์
ดังนั้น กระทรวงคมนาคม โดยหน่วยงานที่เกี่ยวข้อง ได้แก่ กรมการขนส่งทางราง กรมทางหลวง และการรถไฟแห่งประเทศไทย ปรับปรุงสะพานมิตรภาพฯ แห่งที่ 1 ให้มีความแข็งแรง เพื่อสามารถรองรับการเดินขบวนรถสินค้าน้ําหนักพิกัด U20 ได้ จะทําให้การขนส่งทางรางตอบสนองความต้องการของผู้ประกอบการขนส่งระหว่างประเทศได้เป็นอย่างดี ซึ่งจะเป็นหนึ่งในมาตรการส่งเสริมการขนส่งทางรางและช่วยลดต้นทุนโลจิสติกส์ของประเทศได้อย่างยั่งยืน
รัฐบาลไทย-ข่าวทำเนียบรัฐบาล-ต่างประเทศชื่นชม ‘รมช.มนัญญา’ ขับเคลื่อนนโยบายแบน 3 สาร ยกไทยเป็นประเทศดินดีสมบูรณ์ ‘หญ้าก็ยังหวาน’
วันพฤหัสบดีที่ 22 กันยายน 2565
ต่างประเทศชื่นชม ‘รมช.มนัญญา’ ขับเคลื่อนนโยบายแบน 3 สาร ยกไทยเป็นประเทศดินดีสมบูรณ์ ‘หญ้าก็ยังหวาน’
ต่างประเทศชื่นชม ‘รมช.มนัญญา’ ขับเคลื่อนนโยบายแบน 3 สาร ยกไทยเป็นประเทศดินดีสมบูรณ์ ‘หญ้าก็ยังหวาน’ พร้อมนําทีม อสค. เยี่ยมชมกระบวนการผลิตเครื่องจักรท้ายไลน์อุตสาหกรรมบรรจุภัณฑ์ ปลอดเชื้อสําหรับเครื่องดื่ม
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เยี่ยมชมดูงานบริษัท Mariani Srl. เพื่อศึกษากระบวนการผลิตบรรจุภัณฑ์ปลอดเชื้อสําหรับเครื่องดื่ม ณ เมืองวินเซนซา สาธารณัฐอิตาลี พร้อมด้วยนายสมพร ศรีเมือง ผู้อํานวยการองค์การส่งเสริมกิจการโคนมแห่งประเทศไทย (อ.ส.ค.) และคณะ โดยมี นางศุภจิต ศรีอริยวัฒน์ ที่ปรึกษา (ฝ่ายเกษตร) สํานักงานที่ปรึกษาการเกษตรต่างประเทศ ประจํากรุงโรม (สปษ.โรม) ร่วมศึกษาดูงานในครั้งนี้ด้วย โอกาสนี้ Mr. Roberto Ciambetti ประธานสภาแคว้นเวเนโต ได้กล่าวชื่นชม รมช.มนัญญา ในการแบน 3 สาร อย่าจริงจังและเข้มงวด ซึ่งจะส่งผลให้สภาพดินของประเทศไทยในอนาคตมีความสมบูรณ์ จนอาจเรียกว่า หญ้าก็ยังหวานได้
โอกาสนี้ บริษัท Mariani Srl. ได้เชิญ Mr. Erik Umberto Pretto รองวุฒิสภาอิตาลี (Camera dei Deputati) Mr. Roberto Ciambetti ประธานสภาแคว้นเวเนโต (Presidente del Consiglio Regionale Veneto) Mr.Giacomo Possamai สมาชิกสภาภูมิภาคเวเนโต (Consigliere Regionale Veneto) Ms. Valentina Maculan นายกเทศมนตรีเมืองแคร์เร (Sindaco Carrè) และ Mr. Roberto Mariani ผู้ช่วยนายกสภาอุตสาหกรรมการผลิตเมืองแคร์เร (Ass. Con delega alle attività productive Carrè) ร่วมต้อนรับคณะ และประชุมหารือแลกเปลี่ยนความคิดเห็นการพัฒนาอุตสาหกรรมการผลิต โดยใช้นวัตกรรมเพิ่มผลการผลิต ทดแทนการใช้สารเคมี อนุรักษ์สิ่งแวดล้อม เพื่อความเป็นอยู่ที่ดีของผู้บริโภค ซึ่งอิตาลีให้ความสําคัญกับการพัฒนาเทคโนโลยีและนวัตกรรมเพื่อการผลิตที่ยั่งยืน โดยบริษัท Marinani อิตาลี และ บริษัท เอส ไอ จี คอมบิบล็อค ประเทศไทย ได้ร่วมผลิตบรรจุภัณฑ์กล่องกระดาษปลอดเชื้อสําหรับอุตสาหกรรมเครื่องดื่ม ที่มีคุณภาพสูงซึ่งจะช่วยเก็บและยืดอายุอาหารสดได้เป็นเวลานาน
รัฐบาลไทย-ข่าวทำเนียบรัฐบาล-ยธ. อนุมัติ 110,000 บาท/ราย ช่วยเหลือครอบครัวผู้เสียชีวิต (ไม่รวมรายก่อเหตุ) จากเหตุการณ์ ที่ จ.หนองบัวลำภู ด้าน พม. ระดมกำลัง นักจิตวิทยา – จนท.พม. ดูแลฟื้นฟูจิตใจ
วันอาทิตย์ที่ 9 ตุลาคม 2565
ยธ. อนุมัติ 110,000 บาท/ราย ช่วยเหลือครอบครัวผู้เสียชีวิต (ไม่รวมรายก่อเหตุ) จากเหตุการณ์ ที่ จ.หนองบัวลําภู ด้าน พม. ระดมกําลัง นักจิตวิทยา – จนท.พม. ดูแลฟื้นฟูจิตใจ
.....
กระทรวงยุติธรรม (ยธ.) เร่งให้ความช่วยเหลือเยียวยาผู้บาดเจ็บและครอบครัวผู้เสียชีวิต จากเหตุการณ์ที่ จ.หนองบัวลําภู ตาม พ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ.2544 โดย คณะอนุกรรมการฯ จ.หนองบัวลําภู อนุมัติ ช่วยเหลือครอบครัวผู้เสียชีวิต 36 ราย รายละ 110,000 บาท (ไม่รวมรายก่อเหตุ) และอนุมัติช่วยค่ารักษาพยาบาลผู้บาดเจ็บ 10 ราย
.
ด้านกระทรวงการพัฒนาสังคมและความมั่นคงของมนุษย์ (พม.) ระดมกําลังเจ้าหน้าที่ พม. จ.หนองบัวลําภู จ.เลย จ.ขอนแก่น จ.หนองคาย จ.อุดรธานี และ จ.พิษณุโลก รวมทั้งนักจิตวิทยา 8 คน ร่วมกับเจ้าหน้าที่จากกรมสุขภาพจิต ลงพื้นที่ดูแลสภาพจิตใจครอบครัวผู้เสียชีวิตตั้งแต่ช่วงบ่ายวานนี้ (6 ต.ค. 65)
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พม. จัดอบรมเพื่อแต่งตั้งเป็นพนักงานเจ้าหน้าที่กฎหมายว่าด้วยการป้องกันและปราบปรามการค้ามนุษย์ ปี 2565
วันจันทร์ที่ 12 กันยายน 2565
พม. จัดอบรมเพื่อแต่งตั้งเป็นพนักงานเจ้าหน้าที่กฎหมายว่าด้วยการป้องกันและปราบปรามการค้ามนุษย์ ปี 2565
พม. จัดอบรมเพื่อแต่งตั้งเป็นพนักงานเจ้าหน้าที่กฎหมายว่าด้วยการป้องกันและปราบปรามการค้ามนุษย์ ปี 2565
เมื่อวันที่ 10 ก.ย. 65นายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานปิดโครงการหลักสูตรการฝึกอบรมเพื่อแต่งตั้งเป็นพนักงานเจ้าหน้าที่กฎหมายว่าด้วยการป้องกันและปราบปรามการค้ามนุษย์ ประจําปีงบประมาณ 2565 พร้อมทั้งมอบใบประกาศนียบัตรกับผู้เข้าอบรม โดยมีผู้รับการอบรมจากหน่วยงานที่เกี่ยวข้อง อาทิ กระทรวงการพัฒนาสังคมและความมั่นคงของมนุษย์ (พม.) กระทรวงสาธารณสุข กรมสอบสวนคดีพิเศษ กรมการปกครอง สํานักงานอัยการสูงสุด สํานักงานตํารวจแห่งชาติ และศูนย์อํานวยการรักษาผลประโยชน์ของชาติทางทะเล รวมทั้งสิ้น 37 คน ทั้งนี้ การอบรมดังกล่าวมีวัตถุประสงค์เพื่อให้ผู้เข้ารับการอบรมมีความรู้และทักษะด้านการป้องกันและปราบปรามการค้ามนุษย์ และการบังคับใช้แรงงานหรือบริการ รวมทั้งการให้ความช่วยเหลือผู้เสียหายจากการค้ามนุษย์ และการบังคับใช้แรงงานหรือบริการ และเพื่อให้ผู้ผ่านการฝึกอบรมได้รับการแต่งตั้งเป็นพนักงานเจ้าหน้าที่ตามพระราชบัญญัติป้องกันและปราบปรามการค้ามนุษย์ พ.ศ. 2551 และที่แก้ไขเพิ่มเติม ซึ่งจัดขึ้นระหว่างวันที่ 5-10 กันยายน พ.ศ. 2565 ณ โรงแรมมารวย การ์เด้น กรุงเทพฯ
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม เยี่ยมชมการดำเนินงานและให้คำปรึกษาแก่สถานประกอบการ SMEs ในเขตพื้นที่จังหวัดระนอง
วันจันทร์ที่ 29 สิงหาคม 2565
ผู้ตรวจราชการกระทรวงอุตสาหกรรม เยี่ยมชมการดําเนินงานและให้คําปรึกษาแก่สถานประกอบการ SMEs ในเขตพื้นที่จังหวัดระนอง
ผู้ตรวจราชการกระทรวงอุตสาหกรรม เยี่ยมชมการดําเนินงานและให้คําปรึกษาแก่สถานประกอบการ SMEs ในเขตพื้นที่จังหวัดระนอง
วันนี้ (29 สิงหาคม 2565) นายใบน้อย สุวรรณชาตรี ผู้ตรวจราชการกระทรวงอุตสาหกรรม พร้อมด้วย นายวิเชียร ทองด้วง อุตสาหกรรมจังหวัดระนอง และสถาบันไทย-เยอรมัน ร่วมกันลงพื้นที่เยี่ยมชมการดําเนินงาน บริษัท ผลิตภัณฑ์อาหารบีโบ้ จํากัด ผู้ผลิตอาหารทะเลแปรรูปที่เข้าร่วมโครงการพลิกธุรกิจ SMEs ไทยสู่การผลิตสมัยใหม่ 4.0 เขตพื้นที่ 1 ประจําปีงบประมาณ พ.ศ. 2565 ภายใต้งบประมาณกองทุนพัฒนาเอสเอ็มอีตามแนวประชารัฐ เพื่อให้คําปรึกษา แนะนําแนวทางการปรับปรุงประสิทธิภาพกระบวนการผลิตใช้ sensor ในการควบคุมอุณหภูมิ ให้เป็นระบบสั่งการโดยอัตโนมัติเพื่อประหยัดพลังงาน ได้ถึง 18% คิดเป็นมูลค่า 150,000 บาทต่อปี โดยมีผู้แทนบริษัทฯ ให้การต้อนรับ ณ บริษัท ผลิตภัณฑ์อาหารบีโบ้ จํากัด ตําบลบางริ้น อําเภอเมืองระนอง จังหวัดระนอง
รัฐบาลไทย-ข่าวทำเนียบรัฐบาล-เตรียมจัดระดมสมองนวัตกรอาชีวะ แชร์ไอเดีย สร้างต้นแบบสิ่งประดิษฐ์ ช่วยเด็กติดในรถ
วันเสาร์ที่ 10 กันยายน 2565
เตรียมจัดระดมสมองนวัตกรอาชีวะ แชร์ไอเดีย สร้างต้นแบบสิ่งประดิษฐ์ ช่วยเด็กติดในรถ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เผยเตรียมจัดระดมสมองนวัตกรอาชีวะ แชร์ไอเดีย สร้างต้นแบบสิ่งประดิษฐ์ ช่วยเด็กติดในรถ
เมื่อวันที่10ก.ย.65น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าตามที่พล.อ.ประวิตรวงษ์สุวรรณรองนายกรัฐมนตรีได้กําชับให้กระทรวงศึกษาธิการเร่งแก้ไขปัญหากรณีเด็กนักเรียนถูกทิ้งและติดในรถยนต์ซึ่งพบอย่างต่อเนื่องในช่วงที่ผ่านมา โดยน.ส.ตรีนุชเทียนทองรมว.ศึกษาธิการ ได้มอบหมายให้สํานักงานคณะกรรมการการอาชีวศึกษา(สอศ.)ประสานไปยังสถานศึกษาในสังกัดสอศ.ทั้งของรัฐและเอกชนทั่วประเทศได้คิดค้นนวัตกรรมสิ่งประดิษฐ์ป้องกันและช่วยเหลือเด็กที่ติดอยู่ในรถยนต์เพื่อใช้ในการแก้ไขปัญหาพร้อมกําหนดมาตรการเพื่อความปลอดภัยสําหรับเด็ก
น.ส.ไตรศุลีกล่าวว่าล่าสุดสอศ.แจ้งว่าตั้งแต่ปี2557จนถึงปัจจุบันมีสิ่งประดิษฐ์เพื่อป้องกันและช่วยเหลือเด็กที่ติดอยู่ในรถยนต์จากสถานศึกษาอาชีวะอย่างน้อยกว่า30ผลงานกระจายอยู่ในสถานศึกษาอาชีวะทุกภูมิภาคทั่วประเทศหลายผลงานเป็นที่ยอมรับจากผู้ประกอบการและผู้ใช้งาน เช่นวิทยาลัยเทคนิคลําปางผลิตเครื่องแจ้งเตือนเด็กติดในรถโดยเป็นระบบป้องกันและเตือนภัยมีลักษณะการใช้งานคือส่งสัญญาณไซเรนเพื่อให้ผู้คนบริเวณใกล้เคียงสามารถช่วยเหลือได้และมีความสามารถลดระดับของกระจกรถเพื่อระบายอากาศนอกจากนี้ยังมีระบบแจ้งเตือนผู้ปกครองฝ่ายโทรศัพท์มือถือกรณีพบเด็กติดอยู่ในรถด้วยโดยขณะนี้กําลังพัฒนาการติดตั้งกล้อง360องศาที่ผู้ปกครองสามารถตรวจสอบบุตรหลานจากรถรับส่งนักเรียนได้
ขณะที่วิทยาลัยเทคนิคนครปฐมมีสิ่งประดิษฐ์ชุดควบคุมก๊าซคาร์บอนไดออกไซด์ในรถยนต์โดยใช้อุปกรณ์ชุดควบคุมก๊าซคาร์บอนในรถยนต์ซึ่งเครื่องจะทํางานอัตโนมัติเมื่อพบว่ามีผู้ติดอยู่ในรถและมีค่าคาร์บอนมากกว่า1,000 ppm.ซึ่งเป็นค่าที่ทําให้ผู้ติดอยู่ในรถรู้สึกอึดอัดอีกแห่งคือวิทยาลัยสารพัดช่างอุบลราชธานีได้ประดิษฐ์เครื่องทําลายกระจกรถยนต์กรณีรถยนต์ตกน้ําหรือมีผู้ติดอยู่ในรถโดยมีความสามารถยิงทําลายกระจกรถยนต์หากตกน้ําจะมีอุปกรณ์เสริมเพื่อขอความช่วยเหลือและจะมีสัญญาณแสดงตําแหน่งที่รถจมอยู่
น.ส.ไตรศุลีกล่าวว่าเมื่อไม่นานมานี้สอศ.ได้ออกหนังสื่อด่วนถึงสถานศึกษาอาชีวะทุกแห่งให้มีการสํารวจนวัตกรรมสิ่งประดิษฐ์ป้องกันและช่วยเหลือเด็กที่ติดอยู่ในรถยนต์ เพื่อรวบรวมเป็นฐานข้อมูลว่านวัตกรรมสิ่งประดิษฐ์ที่เกี่ยวข้องมีอยู่ในสถานศึกษาใดบ้างโดยเร็วๆนี้จะมีการประชุมร่วมเพื่อระดมสมองแชร์ไอเดียจากสถานศึกษาอาชีวะเพื่อนําไปสู่แนวทางการพัฒนาต่อยอดและหาต้นแบบที่มีประสิทธิภาพสูงไว้ใช้งานในระยะยาวต่อไป
————-
รัฐบาลไทย-ข่าวทำเนียบรัฐบาล-ปลัด สธ. เผย แนวโน้มฝุ่น PM 2.5 เพิ่มขึ้น แนะตรวจสอบคุณภาพอากาศก่อนออกจากบ้าน
วันพุธที่ 19 ตุลาคม 2565
ปลัด สธ. เผย แนวโน้มฝุ่น PM 2.5 เพิ่มขึ้น แนะตรวจสอบคุณภาพอากาศก่อนออกจากบ้าน
ปลัดกระทรวงสาธารณสุข เผยแนวโน้มฝุ่น PM 2.5 เริ่มเพิ่มขึ้น พื้นที่กทม.บางจุดคุณภาพอากาศอยู่ในระดับสีส้ม หรือเริ่มมีผลกระทบต่อสุขภาพ แนะตรวจสอบคุณภาพอากาศก่อนออกจากบ้าน พร้อมปฏิบัติตามคําแนะนํา ผู้ที่มีโรคประจําตัวควรสํารองยาและอุปกรณ์ที่จําเป็นให้พร้อม
ปลัดกระทรวงสาธารณสุข เผยแนวโน้มฝุ่นPM 2.5 เริ่มเพิ่มขึ้น พื้นที่กทม.บางจุดคุณภาพอากาศอยู่ในระดับสีส้ม หรือเริ่มมีผลกระทบต่อสุขภาพ แนะตรวจสอบคุณภาพอากาศก่อนออกจากบ้าน พร้อมปฏิบัติตามคําแนะนํา ผู้ที่มีโรคประจําตัวควรสํารองยาและอุปกรณ์ที่จําเป็นให้พร้อม และปฏิบัติตามคําแนะนําของแพทย์อย่างเคร่งครัด
วันนี้ (19 ตุลาคม 2565) นพ.โอภาส การย์กวินพงศ์ ปลัดกระทรวงสาธารณสุข กล่าวว่า ขณะนี้หลายพื้นที่มีรายงานค่าฝุ่นละอองขนาดเล็กไม่เกิน 2.5 ไมโครกรัม หรือฝุ่นPM 2.5 เพิ่มขึ้น โดยเฉพาะในพื้นที่ กทม. วันนี้พบค่าฝุ่นในระดับสีส้ม คุณภาพอากาศเริ่มมีผลกระทบต่อสุขภาพหลายพื้นที่ ดังนั้น ขอให้ประชาชนตรวจสอบสถานการณ์ฝุ่นก่อนออกนอกบ้านจากเว็บไซต์air4thai.pcd.go.th หรือแอปพลิเคชัน “Air4Thai” ของกรมควบคุมมลพิษซึ่งจะระบุค่าดัชนีคุณภาพอากาศ พร้อมระดับสี และคําแนะนําในการปฏิบัติตัว ดังนี้
สีฟ้า ค่าฝุ่นPM 2.5 อยู่ที่ 0-25 มคก./ลบ.ม. คุณภาพอากาศอยู่ในระดับดีมาก เหมาะสําหรับกิจกรรมกลางแจ้งและการท่องเที่ยว, สีเขียว 26-37 มคก./ลบ.ม. คุณภาพอากาศระดับดี สามารถทํากิจกรรมกลางแจ้งและการท่องเที่ยวได้ตามปกติ, สีเหลือง 38-50 มคก./ลบ.ม. คุณภาพอากาศระดับปานกลาง ประชาชนทั่วไปสามารถทํากิจกรรมกลางแจ้งได้ตามปกติ ส่วนผู้ที่ต้องดูแลสุขภาพเป็นพิเศษหากมีอาการเบื้องต้น เช่น ไอ หายใจลําบาก ระคายเคืองตา ควรลดระยะเวลาการทํากิจกรรมกลางแจ้ง
สีส้ม 51-90 มคก./ลบ.ม. คุณภาพอากาศเริ่มมีผลกระทบต่อสุขภาพ ประชาชนทั่วไปควรเฝ้าระวังสุขภาพ ถ้ามีอาการเบื้องต้น เช่น ไอ หายใจลําบาก ระคายเคืองตา ควรลดระยะเวลาการทํากิจกรรมกลางแจ้ง หรือใช้อุปกรณ์ป้องกันตนเองหากมีความจําเป็น ส่วนผู้ที่ต้องดูแลสุขภาพเป็นพิเศษควรลดระยะเวลาการทํากิจกรรมกลางแจ้ง หรือใช้อุปกรณ์ป้องกันตนเองหากมีความจําเป็น ถ้ามีอาการทางสุขภาพ เช่น ไอ หายใจลําบาก ตาอักเสบ แน่นหน้าอก ปวดศีรษะ หัวใจเต้นไม่เป็นปกติ คลื่นไส้ อ่อนเพลีย ควรปรึกษาแพทย์ ส่วนสีแดง ค่าฝุ่น PM 2.5 ตั้งแต่ 91 มคก./ลบ.ม.ขึ้นไป คุณภาพอากาศอยู่ในระดับที่มีผลกระทบต่อสุขภาพ ทุกคนควรหลีกเลี่ยงกิจกรรมกลางแจ้ง หลีกเลี่ยงพื้นที่ที่มีมลพิษทางอากาศสูง หรือใช้อุปกรณ์ป้องกันตนเองหากมีความจําเป็น และหากมีอาการทางสุขภาพควรปรึกษาแพทย์
นอกจากนี้ ขอให้ดูแลสุขภาพร่างกายให้แข็งแรง พักผ่อนให้เพียงพอ ดื่มน้ําสะอาดมากๆ กินอาหารให้ครบ 5 หมู่ เน้นผัก ผลไม้ที่มีสารต้านอนุมูลอิสระ ทําความสะอาดบ้าน และอุปกรณ์ภายในบ้าน หากค่าฝุ่นเกินมาตรฐานควรหลีกเลี่ยงการออกไปทํากิจกรรมหรือออกกําลังกายกลางแจ้ง ผู้ที่มีโรคประจําตัวควรสํารองยาและอุปกรณ์ที่จําเป็นให้พร้อมและปฏิบัติตามคําแนะนําของแพทย์อย่างเคร่งครัด และควรช่วยกันลดการสร้างมลพิษทางอากาศ เช่น การใช้เตาถ่าน การจุดธูปเทียน การเผาขยะ เป็นต้น
************************************************** 19 ตุลาคม 2565